За Америчко ратно ваздухопловство, "Тандерџети" су постали примарни ударни авиони, за време Корејског рата, где су летели у 86.408 мисија и уништили 60% од свих укупно неутралисаних циљева, као и осам совјетских ловаца типа МиГ. Више од половине произведених 7.889 примерака "F-84", уведено је у оперативну употребу у државама чланицама НАТО. У америчком ваздухопловству, "Тандерџет" је био у оперативној употреби од 1948. до 1957. године. Изван састава "НАТО", уведен је у оперативну употребу у југословенско ратно ваздухопловсво, као први борбени авион са млазним мотором.Од укупних 229 примерака, првих 48 примерака "F-84 тандерџет", стигло је на Аеродром Батајница, у 204. пук, 9. јуна 1953. године.